cyanic-selkie/wikianc huggingface dataset:
Lukkuklukkur
Þann 16. október 2020 kom út 7" smáskífa með lögunum Lukkuklukkur og Á hárréttum tíma. Er þetta fyrsta frumútgáfa Gillons á vínyl. Einungis voru framleidd 20 eintök.
Ytri tenglar
Hér er tengill á myndbandið: Myndband, N4
Hér er tengill á lagið: Lukkuklukkur
Tengill: 7" á Spotify
Tamana
Tamana er smæsta af Kíríbatí-eyjum. til hennar er hægt að ferðast hvort tveggja með bát eða flugi. Tamana er sú næst suðlægasta af Kíríbatí-eyjum.
Tamana er um 6 km löng og 1 km breið. flatarmál er 4,73 km2.
Eyjarráðið er staðsett í Bakaakaa, sem er helsti bærinn og þar eru ennfremur aðrir helstu hlutir eyjarinnar svo sem skólar, heilsugæslustöðvar og ýmsar verslanir.
Nafnið Tamana er almennt skilið sem faðir.
Kristján B. Jónasson
Kristján Bjarki Jónasson (f. 23. nóvember 1967) er íslenskur bókaútgefandi og rithöfundur og fyrrverandi formaður Félags íslenskra bókaútgefanda. Hann er eigandi bókaútgáfunnar Crymogea og er kvæntur skáldinu Gerði Kristnýju.
67
Árið 67 (LXVII í rómverskum tölum)
Taizo Kawamoto
Taizo Kawamoto (17. janúar 1914 - 20. september 1985) var japanskur knattspyrnumaður. Hann spilaði 9 leiki og skoraði 4 mörk með landsliðinu.
Sigurður Jónsson
Sigurður Jónsson getur átt við:
Juan Sebastián Elcano
thumb|right|Elcano Juan Sebastián Elcano (líka skrifað del Cano eða Elkano) (1486/1487 – 4. ágúst 1526) var baskneskur landkönnuður í þjónustu spænska heimsveldisins. Hann stýrði flota Magellans umhverfis hnöttinn eftir að Magellan hafði verið drepinn á Filippseyjum 27. apríl 1521. 1525 tók hann þátt í Loaísa-leiðangrinum sem ætlaði að sigla umhverfis jörðina en dó úr næringarskorti í Kyrrahafi ásamt flestum áhafnarmeðlima auk Loaísa sjálfs.
Smithsonian-stofnunin
thumb|right|Flugvélar í National Air and Space-safninu. Smithsonian-stofnunin (eða Smithson-stofnunin ) er menntastofnun, rannsóknarstofnun og söfn í eigu ríkisstjórnar Bandaríkjanna. Stofnunin er að mestu staðsett í Washington, D.C.. Hún rekur nítján söfn af ýmsu tagi, níu rannsóknarstofnanir og dýragarð, gefur út tvö tímarit og rekur sína eigin öryggisþjónustu.
Dagleið
Dagleið er tíma- og lengdarmælieining. Dagleið á göngu getur verið um 15 – 25 km ef farið er um fjalllendi og lengra annars. Dagleið á hesti er um 30 – 50 km, langferðir á hestum kallar á þrjá til fjóra hesta á hvern ferðalanga. Til eru þingmannaleiðir, þá er dagleiðin um 37,5 km (eða um 5 þýskar mílur).
Eyrarsund
thumb|right|300px|[[Kort af Eyrarsundi frá 1888]] Eyrarsund er mjótt sund sem skilur Danmörku og Svíþjóð, á milli Sjálands og Skánar. Sundið er einungis 4,5 km breitt þar sem það er þrengst, milli borganna Helsingjaborgar og Helsingjaeyrar. Eyrarsund tengir Eystrasalt við Norðursjó (um Kattegat og Skagerrak) og er ein af fjölförnustu skipaleiðum heims.
Frá 1429 til 1857 innheimtu Danir Eyrarsundstoll af öllum skipum sem sigldu um sundið. Ef skipin voru ekki stöðvuð var skotið á þau úr fallbyssum frá Helsingjaeyri og Helsingjaborg. Tollur var líka innheimtur við hin sundin milli Eystrasalts og Norðursjávar; Litla-Belti og Stóra-Belti.
Hnéskel
thumb|Skýringarmynd á ensku. thumb|Séð framan á hnéskel. Hnéskel (fræðiheiti: patella), er flatt bein sem er tengt lærlegg, verndar hnjáliðinn og hjálpar til við að rétta úr hné. Hnéskel finnst hjá mörgum ferfætlingum. Það er stærsta sesambein mannslíkamans og beingerist við 3-6 ára aldur.
Eyrarsund
Eyrarsundsbrúin yfir sundið milli Kaupmannahafnar og Málmeyjar var opnuð 1. júlí árið 2000.
Pleurotus djamor
Hann finnst sjaldan í verslunum vegna lítillar endingar (einn dagur).
Bryggjuhverfi
thumb|380 px|Séð yfir Bryggjuhverfið í Grafarvogi. Esjan í baksýn. Bryggjuhverfi er hluti af hverfinu Grafarvogi í Reykjavík.
Perúyllir
Perúyllir (fræðiheiti: Sambucus peruviana) er trjátegund í ættinni Adoxaceae. Hún er ættuð frá Mið-Ameríku og Suður-Ameríku.
Lýsing
Tré að 8 m há með hlykkjóttum bol. Blöðin samsett, með 7 til 9 smáblöðum, jaðar tenntur, hærð að neðan. Hvít, ilmandi blómin eru í klösum, 18 til 22 sm löngum. The fruits are black berries 1.2 cm in diameter, with 3-5 seeds.
Útbreiðsla og búsvæði
Sambucus peruviana finnst frá Costa Rica og Panama suður Andesfjöllin til norðvestur Argentínu milli 2800 og 3900 m. hæð.
Nytjar
Berin eru notuð í sultur, drykki og vín. Blöðin eru talin hafa lyfja áhrif; verkjastillandi, bólgueyðandi, sótthreinsandi og svitadrífandi. The wood is hard and resistant, used for construction, tools and making of quenas.
Lakkrís
Lakkrísrót er notuð sem bragðefni í fleira en sælgæti. Hún er notuð í tóbak og lyf og hefur um langan aldur verið notuð sem náttúrulyf við ýmsum kvillum. Óhófleg lakkrísneysla getur valdið hækkun á blóðþrýstingi, bjúg og höfuðverk.
Siðfræðileg sérhyggja
Siðfræðileg sérhyggja er sú kenning að mannlegar athafnir ættu að ráðast af eiginhagsmunum.
Fíll og köttur
Fíll og köttur er önnur smáskífa 5. breiðskífu Gillons, Bláturnablús. Höfundur lags og texta er Gísli Þór Ólafsson og var lagið samið síðla árs 2004. Sumarið 2020 fór Gísli í stúdíó og hóf upptökur á sinni 5. sólóplötu og var lagið Fíll og köttur það þriðja sem tekið var upp og fullklárað og gefið út á afmælisdegi Gísla, 1. janúar 2021. Þann 11. janúar kom lagið svo út á Spotify og var þá búið að frumflytja það í útvarpi. Þann 22. janúar var birt viðtal við Gillon á sjónvarpsstöðinni N4 og lagið tekið í kjölfarið. Stúdíótaka lagsins var tekin upp af Sigfúsi Arnari Benediktssyni í stúdíói hans Stúdíó Benmen á Sauðárkróki, en þar var platan Bláturnablús tekin upp.
Lagið var fáanlegt á 7" vínylsmáskífu þann 28. júlí 2023 ásamt laginu Má ekki elska þig.
Ytri tenglar
Fíll og köttur á youtube (stúdíótaka)
Lagið á Spotify
Myndband, N4
Baarle
thumb|Táknræn [[landamæravarða í Baarle. Stólpinn stendur raunar í belgíska hlutanum, en landamærin eru nokkrum metrum lengra frá]] Baarle er bær í gamla hertogadæminu Brabant, á landamærum Hollands og Belgíu. Hann skiptist milli sveitarfélaganna Baarle-Nassau í Hollandi og Baarle-Hertog í Belgíu. Skiptingin milli landanna er mjög flókin og átta hollenskar útlendur og 22 belgísk innskotssvæði liggja í bænum meðfram landamærunum. Skiptingin helgaðist af eignarhaldi á einstökum lóðum. Dæmi eru um að hús standi á miðjum landamærunum.
Sjóferðasaga
thumb|right|Myndskreyting úr útgáfu Móbý Dick frá 1902. Sjóferðasaga er bókmenntagrein sem gengur út á sjóferðir, oftast um borð í einhvers konar skipi eða kafbáti, lífið um borð, sjómennskuna og hættur og ævintýri sem mæta fólki á hafi úti. Sjóferðasögur ganga oft út á karlmennsku og hetjudáðir, en fjalla líka oft um áskoranir sem fylgja lífinu um borð, einangrun, stéttaskiptingu, innri og ytri átök persóna. Höfundar sjóferðasagna reyna að skapa sannfærandi sögusvið með því að nota sjómennskuhugtök og aðrar vísanir í sjómenningu eins og hjátrú og hefðir. Þessi bókmenntagrein varð til á fyrri hluta 19. aldar með verkum James Fenimore Cooper og Frederick Marryat sem byggðu frásagnir sínar bæði á eigin reynslu af sjómennsku og vinsælum ferðasögum og sjóræningjasögum frá 18. öld. Þekktar sjóferðasögur eru Móbý Dick eftir Herman Melville frá 1851 og margar af skáldsögum Joseph Conrad. Sjóferðasögur eru mjög fjölbreyttur flokkur sagna og telur bæði stríðssögur, gamansögur, barnabækur, ævintýrasögur, sálfræðitrylla og sögulegar skáldsögur.
Þelgró
thumb|Tveggja frumu gró tegundarinnar Gymnosporangium globosum Þelgró (teliospore eða teleutospore) á við um sérhæfð gró sveppa, til dæmis sumra ryðsveppa (Uredinomycetes) og brandsveppa (Ustilaginomycetes). Þelgró hafa þykka frumuveggi sem auðveldar þeim að liggja í dvala í langan tíma. Grókólfur vex út úr þelgrói þegar það spírar.
Útlitseinkenni
Þelgró eru samansett af einni, tveimur eða fleiri tvíkjarna frumum.
Þelgró eru gjarnan dökkleit og með þykka frumuveggi, sérstaklega meðal tegunda sem leggjast í dvala yfir vetur. Ættkvíslin Puccinia einkenndist áður ef tvífruma þelgróum en það greiningareinkenni er ekki notað lengur.
Skynsemissérhyggja
Skynsemissérhyggja er sú kenning að það sé ávallt skynsamlegast að breyta með hliðsjón af eigin hagsmunum.
Skynsemissérhyggju ætti ekki að rugla saman við (a) sálfræðilega sérhyggju, sem er sú kenning að athafnir fólks ráðist alltaf af eiginhagsmunum, eða (b) siðfræðilegra sérhyggju, sem er sú kenning að mannlegar athafnir ættu alltaf að ráðast af eiginhagsmunum fólks.
Skynsemissérhyggjan segir einungis að það sé skynsamlegast að athafnir fólks ráðist af eiginhagsmunum þess, en ekki að þar með ættu þær ávallt að gera það eða að þar með geri þær það í raun.
Trjónupeðla
Trjónupeðla (svo nefnt því þetta er peðsveppur með útlit sem minnir á trýni; fræðiheiti: Psilocybe semilanceata) er lítill hattsveppur sem vex í graslendi víða í norðanverðri Evrópu. Hann inniheldur efnin psilocybin og baeocystin sem geta valdið ofskynjunaráhrifum. Trjónupeðla vex í byrjun ágúst, september og alveg fram í byrjun nóvember, en september er háannatímabil sveppsins. Sveppurinn er algengur á Íslandi.
Útlit og einkenni
Trjónupeðla er lítill sveppur sem finnst í graslendi. Sveppurinn er með græn-brúnan hatt og með rjóma-hvítan stilk sem getur litast dökkgrænn eða blár niðri við jörðina. Hatturinn er keilulaga eða snubbótlega keilulaga og getur verið 0,5cm til 2,5cm í þvermál og er oftast með bungu á toppinum sem líkist geirvörtu. Stilkurinn getur ýmist verið beinn eða bylgjóttur en getur verið 3-10cm langur og 0,075-0,3cm í þvermál. Fanir sveppsins eru ekki huldar blæju en þær eru ólívu-gráar þangað til að þær þroskast en þá verða þær brún-fjólubláar. Fanirnar eru frávaxnar stilkinum og vaxa þétt saman. Gró sveppsins eru sporbaugótt og eru brún fjólublá á litin en eru 11-14 og 7-9μm á stærð.
Útbreiðsla og búsvæði
Trjónupeðlur finnast norðarlega í heiminum í löndum með kaldara loftslag t.d. í Evrópu og norðarlega í Norður-ameríku. Trjónupeðlur nærast á rotnandi grasrótum og finnast þá í grasi eða í túnum hvar sem það finnst. Trjónupeðla vex í stökum eða í hópi af stökum, aldrei eru fleiri en ein trjónupeðla sem vex úr sama stað í jörðinni þ.e.a.s. stilkirnir eru aldrei fastir saman. Trjónupeðlur fjölga sér rétt eins og aðrir sveppir þ.e. með gróum sem ferðast með vindinum eða einfaldlega detta niður í jörðina hjá móður sveppinum.
Tímabil og loftslag
Trjónupeðla vex á haustin frá ágúst til november. Sveppurinn þolir hitastig undir 15°C á daginn og undir 10°C á næturnar. Trjónupeðlur birtast oft eftir regn eða eftir fyrsta frost.
Æviferill
Sveppurinn byrjar sem gró sem fellur til jarðar. Gróin spíra svo ef aðstæðurnar leyfa og mynda sveppþræði. Sveppþæðirnir breiðast út og nærast á lífefni þangað til að þeir verða svo þéttir að hnútar byrja að myndast en úr þessum hnútum vex æxlihnúður (sveppur). Æxlihnúðurinn vex og verður lokins fullþroska sveppur. Sveppurinn losar svo næstu kynslóð sveppa í ham gróa og hringurinn endurtekur sig.
Kenning McKenna
Kenning McKenna er byggð á óútskýrðri stærðar aukningu mannsheilans sem byrjaði á tíma reismannsins fyrir um 700.000 árum en þá tvöfaldaðist stærð heilans, seinna eða fyrir um 200.000 árum þrefaldaðisr rúmmál heila mannsins. Sá tími sem er settur fyrir kenninguna gæti passað við tíman sem loftslag afríku byrjaði að ívilna graslendum frekar en regnskógum sem þýðir að maðurinn þurfti að breyta mataræðinu sínu. Simpansar og aðrir prímatar borða pöddur en hvar betra að finna pöddur en á taði? Sveppir vaxa líka á taði en nokkrar peðlu tegundir vaxa á taði og er þá líklegt að þegar forn manneskjan var að dreifa sér að hún hafi borðað þessa sveppi þegar hún leitaði að pöddum í taði. Nýlegar rannsóknir sýna að psilocybin (virka efnið í peðlum) hjálpar við myndun nýrra heilafrumna og hægt er að sjá hvernig sú uppgvötun styður kenningu McKenna.
3. febrúar
3. febrúar er 34. dagur ársins samkvæmt gregoríska tímatalinu. 331 dagur (332 á hlaupári) er eftir af árinu.
Fáni Kíribatí
thumb|250px|Núverandi fáni frá 1979
Fáni Kíribatí skiptist í tvo helminga. Efri helmingurinn er rauður með gulleitum fugl (Fregata minor) sem flýgur yfir sólinni. Neðri helmingurinn er blár með þremur liggjandi bw lgjuformuðum strípum sem tákna hafið og þá þrjá eyjahópa. Sólin hefur 17 aðskiljanlega loga sem tákna eyjarnar 17.
Hlutföll eru 1:2.
Skógaryrkja
thumb|right|Sjö laga kerfi Robert Hart Skógaryrkja er viðhaldslítil matjurtaræktun með skógarbúskap. Í skógaryrkju er lögð áhersla á samræktun ávaxta- og hnetutrjáa, berjarunna, ætra klifurjurta og annarra fjölærra matjurta. Aðferðin er í dag einkum þekkt í hitabeltinu þar sem fólk nýtir sér skóga til fæðuöflunar og mótar þá markvisst í þeim tilgangi. Á 9. áratug 20. aldar þróaði enski garðyrkjumaðurinn Robert Hart aðferð sem hann kallaði „forest gardening“ og gekk út á lagskipta samræktun nytjajurta í köldu loftslagi. Kerfi Harts gerir ráð fyrir sjö lögum ræktunar: laufþakslagi, lágtrjáalagi, runnalagi, jurtalagi, rótarlagi, þekjuplöntulagi og klifurplöntulagi, sem eru vandlega valin með það fyrir augum að gefa af sér nytjaafurðir án þess að ganga um of á auðlindir eins og vatn og næringu. Meginatriðið er að velja viðhaldslitlar fjölærar matjurtir sem gefa lengi af sér öfugt við hefðbundna ræktun einærra matjurta sem krefjast mikillar vinnu og næringar í stuttan tíma.
Fossvogslækur
Fossvogslækur er lækur í Fossvogsdal sunnan við Grensás á mörkum Reykjavíkur og Kópavogs. Upptök lækjarins eru í Fossvogsmýri sem nú hefur verið þurrkuð upp. Áður var lítill foss í læknum sem vogurinn dregur nafn sitt af og hét Hangandi, en hann hefur síðan horfið.
Sérhyggja
Sérhyggja getur átt við:
Truntusól
Truntusól er skáldsaga, byggð á raunverulegum atburðum, eftir Sigurð Þór Guðjónsson, gefin út af Helgafelli 1973. Í bókinni er fjallað um vist á geðdeild, en nafnið er afbökun á heiti geðlyfsins Tryptizol.
Podocarpus subtropicalis
Podocarpus subtropicalis er sígrænt tré frá Kína.
Eiríkur Björn Björgvinsson
Eiríkur Björn Björgvinsson (f. í Reykjavík 6. september 1966) er fyrrum bæjarstjóri á Akureyri og á Fljótsdalshéraði.
Eiríkur Björn varð stúdent frá Fjölbrautaskólanum við Ármúla árið 1987, lauk íþróttakennaraprófi á grunn- og framhaldsskólastigi frá Íþróttakennaraskóla Íslands árið 1990 og diplómu frá Íþróttaháskólanum í Köln árið 1994 auk diplómaprófs í stjórnun frá Kennaraháskóla Íslands árið 2000.
Eiríkur Björn var æskulýðs- og íþróttafulltrúi Egilsstaðabæjar 1994-1996, íþrótta- og tómstundafulltrúi Akureyrarbæjar 1996-2002 og bæjarstjóri á Fljótsdalshéraði 2002-2010. Hann var bæjarstjóri á Akureyri 2010-2018.
Eiginkona hans er Alma Jóhanna Árnadóttir, fædd 29. janúar 1969 á Húsavík. Hún er grafískur hönnuður frá Myndlistaskólanum á Akureyri. Þau eiga þrjá syni: Árna Björn, Birni Eiðar og Hákon Bjarnar.
Hreiðarsstaðakot
Hreiðarsstaðakot er bær í Svarfaðardal á milli Hreiðarsstaða og Urða. Upphaflega var það hjáleiga frá Hreiðarsstöðum og var fyrst byggt á 17. öld, Jörðin varð síðan lögbýli á 19. öld Frá Hreiðarsstaðakoti er stórbrotin fjallasýn. Upp af bænum rís Hreiðarsstaðafjall hátt og bratt og hefur sett af sér allmiklar skriður inna af bænum. Handan Svarfaðardalsár er hið mikla fjall Stóllinn með hvassan tind sem ber við himinn og við hlið hans er annar tindur, sem Kerling nefnist eftir miklum klettadrangi sem skerst upp í gegn um berglög fjallsins og skagar hátt til lofts. Inn af bænum er síðan hnjúkaröð Svarfaðardals.
Staðarfall
Staðarfall (locativus) er fall í málfræði sem á við um dvöl á (einhverjum) stað.
Meðal tungumála sem hafa staðarfall má nefna latínu, sem á elsta stigi málsins hafði sérstakt staðarfall, þótt það hafi síðar horfið að mestu úr málinu. Þá tók staðarsviptifall (ablativus loci) við hlutverki staðarfallsins. Eigi að síður eru eintaka leifar eftir að stafarfalli í klassískri latínu, t.d.: domi (heima), humi (á jörðinni) og ruri (uppi í sveit).
Í öðrum málum hefur þágufall tekið yfir notkun staðarfallsins, t.d. í forngrísku og íslensku.
Í íslensku er staðarfall ekki til en í þess stað er notað staðarþágufall þar sem forsetningum í eða á er sleppt og staðarnafnið er þess í stað notað í þágufalli. Það er t.d. notað í póstfangi, upphafi bréfa og niðurlagi skjala.
Dæmi um staðarþágufall utan á bréfi:
Hér er Suðurgata höfð í staðarfalli, sem og Hafnarfjörður.
Sítrónusýra
thumb|right|Sítrónusýra í duftformi Sítrónusýra eða sítrussýra er veik lífræn sýra með efnaformúlu C6H8O7. Sítrónusýra er náttúrulegt þráavarnarefni/rotvarnarefni og finnst í sítrusávöxtum. Sítrónusýra er notuð til að bragðbæta mat og drykk og stýra sýrustigi.
Sumarólympíuleikarnir 1900
thumb|right|Veggspjald fyrir ólympíuleikana í París 1900. Sumarólympíuleikarnir 1900 voru haldnir í tengslum við heimssýninguna í París 14. maí til 28. október 1900. Engar opnunar- og lokaathafnir voru haldnar og leikarnir féllu mikið til í skuggann af heimssýningunni. Nefndin sem sá um leikana hélt fjöldann allan af alþjóðlegum íþróttamótum sem voru í fæstum tilvikum tengd við Ólympíuleikana. Mikið af atvinnumönnum keppti í leikunum og verðlaunagripir, bikarar eða jafnvel peningar voru veittir í verðlaun fremur en verðlaunapeningar. Konur tóku í fyrsta sinn þátt í þessum leikum. Eftir leikana sagði stofnandi Alþjóða ólympíunefndarinnar Pierre de Coubertin að það væri kraftaverk að ólympíuhugsjónin hefði lifað þessa leika af.
Keppnisgreinar
Keppt var í 20 flokkum íþrótta. Fjöldi keppna í einstökum íþróttaflokkum er gefinn upp í sviga.
Einstakir afreksmenn
thumb|left|Alvin Kraenzlein vann til fjögurra gullverðlauna á leikunum. Hann var mesti grindahlaupari sinnar tíðar og innleiddi stökkstíl þann sem hefur verið ríkjandi í greininni upp frá því. Bandaríkjamaðurinn Alvin Kraenzlein vann fern gullverðlaun í frjálsíþróttakeppninni: í 60 metra hlaupi, 110 og 200 metra grindahlaupi og langstökki. Í síðastnefndu greininni stökk Kraenzlein einum sentimetra lengra en keppinautur hans Meyer Prinstein, sem náð hafði þeim árangri í forkeppninni. Prinstein brást ókvæða við þessum fregnum, enda höfðu þeir félagarnir gert með sér samkomulag um að sniðganga úrslitakeppnina þar sem hún fór fram á sunnudegi.
Michel Théato kom fyrstur í mark eftir skrautlega keppni í Maraonhlaupi. Keppnisbrautin átti að mestu að fylgja hinum fornu borgarmúrum Parísar, en var illa merkt svo sumir keppendur villtust eða lentu í vandræðum vegna umferðar bíla og gangandi fólks. Bandarísku keppendurnir staðhæfðu að fljótustu hlaupararnir hefðu stytt sér leið, en þeim ásökunum var hafnað. Frakkar fögnuðu vel sigri Théatos. Síðar hefur komið í ljós að hann var fæddur í Lúxemborg. Vilja Lúxemborgarar telja hann fyrsta Ólympíumeistara sinn, en Alþjóðaólympíunefndin hefur ekki fallist á það.
thumb|Tenniskonan Charlotte Cooper, fyrsta konan til að vinna gullverðlaun í sögu Ólympíuleikanna. Tenniskonan Charlotte Cooper frá Englandi varð fyrst kvenna til að vinna til gullverðlauna á Ólympíuleikum. Hún sigraði bæði í kvennaflokknum og í tvenndarleik.
Keppt var í krikket í fyrsta og eina sinn í sögu Ólympíuleikanna. Tvö lið tóku þátt í keppninni, breskt og franskt félagslið og unnu Bretarnir auðveldan sigur. Liðsmenn beggja liða gerðu sér ekki grein fyrir því að þeir væru að keppa á Ólympíuleikunum. Fjöldi íþróttasýninga og –kappleikja fór fram samhliða heimssýningunni og kom það í hlut Alþjóðaólympíunefndarinnar að ákveða árið 1912 hverjar þeirra skyldu teljast til Ólympíuleikanna.
Ítalskur knapi Giovanni Giorgio Trissino var nærri því að komast í sögubækurnar og hljóta tvenn verðlaun í sömu grein. Hann keppti á sitthvorum hestinum í stökkkeppninni og hafnaði í fyrsta og fjórða sæti.
thumb|left|Keppendur á Ólympíuleikunum í París stinga sér til sunds í Signu. Frakkinn Gustave Sandras hlaut gullverðlaunin í fimleikum. 135 íþróttamenn tóku þátt í fimleikakeppninni, þar sem aðeins var keppt um ein gullverðlaun. Keppendur tókust á við ellefu mismunandi þrautir og söfnuðu stigum. Flestar þrautirnar falla undir hefðbundna skilgreiningu á fimleikum, en þar var líka að finna greinar á borð við langstökk og kraftlyftingar.
Yngsti gullverðlaunahafi Ólympíusögunnar var krýndur í róðrarkeppni leikanna. Róðrarlið frá Hollandi nýtti sér glufu í keppnisreglunum og ráku stýrimanninn sinn, sem var talinn of þungur, en fengu sjö ára franskan pilt í hans stað. Nafn hans er hins vegar óþekkt.
Sundkeppni leikanna fór fram í ánni Signu. Þar var boðið upp á óvenjulega keppnisgrein: hindrunarsund. Hún fól meðal annars í sér að sundmenn áttu ýmist að kafa undir báta eða klifra yfir þá á leið sinni í mark.
Skýjakerfi umhverfis lægðir
Þegar heitir og kaldir loftmassar mætast skapast orka þegar kalt og þungt loft þrengir sér undir léttara hlýrra loft. Við það myndast tvennskonar skil, annað hvort hitaskil eða kuldaskil, skilin geta einnig runnið saman og myndað samskil. Við skilin myndast lægðir sem berast með háloftastraumunum. Í báðum tilvikum lyftist hlýja loftið og við það myndast ský og síðan úrkoma.
Lægðir við Ísland
Ísland liggur oft nærri skilum milli hlýrra og kaldra loftmassa, en á þeim myndast flestar lægðir Norður-Atlantshafsins. Eru lægðir því tíðar nálægt landinu, einkum að vetrarlagi. Hreyfast lægðirnar ýmist í norðaustur eða norður fyrir vestan land, eða til austurs og síðan norðausturs fyrir sunnan land. Stundum fara þær alllangt fyrir sunnan landið og hafa lítil áhrif hér. Á Íslandi blæs hvað oftast úr suðaustri, og rignir þá einkum þegar lægðir nálgast úr suðvestri. Skil sem fara yfir Ísland eru oft samskil sem gerir það að verkum að áhrif hlýja loftmassans gætir ekki við yfirborð jarðar nema fyrst þegar lægðin nálgast. Einungis finnum við þá fyrir áhrifum kalda loftmassans.
Vatnsklær
Vatnsklær koma fyrst framm hátt í suðvestri eru oft fyrstu merki um lægð. Vatnsklær eru Háský.
Blika
Blika kemur oft í kjölfar Vatnsklóa. Blikan sem er háský þekur allan himininn og mótar oft fyrir sólu í gegnum skýin. Rósbaugur myndast stundum í kring um blikuna, vegna ljósbrots við ískristalla.
Gráblika
Gráblika fylgir blikunni á eftir, þegar lægðin dýpkar. Hún er neðar á himninum en blikan og úr þykkri grábliku rignir.
Regnþykkni
Þegar skilin nálgast tekur Gráblikan tekur að þykkna og ringningin ágerist og verður blikan þá að samfelldu þykkni er kallast Regnþykkni.
Þokuský
Þoka er skilgreind sem skigni minna en einn km. Þokuloftið er hlítt og oft fylgir því úði.
Skúraský
Bólstraský vaxa vegna mikils uppstreimis lofts og verða loks að háreistum skúraskýum. Stundum verða þessi skúraský mikil um sig að haglél fellur úr skýunum sem og líkur á þrumuveðri aukast.
Kría
Krían hefur verið friðuð tegund á Íslandi síðan 1882. Hrun í sandsílastofninum sem má trúlega rekja til loftslagsbreytinga hefur haft afar neikvæð áhrif á afkomu kríunnar á Íslandi. Varpárangur kríunnar hefur verið mjög lélegur frá og með 2005. Krían var ekki metin í hættu við byrjun 20. aldar en á nýjasta válista Náttúrufræðistofnunarinnar frá árinu 2018 er krían nú metin í nokkurri hættu.
Seth Peterson
Seth Peterson (fæddur 16. ágúst 1970) er bandarískur leikari sem er þekktastur fyrir hlutverk sín í Burn Notice og Providence.
Kría
Hæsti aldur sem vitað er með vissu til að fugl af þessari tegund hafi náð er 34 ár.
Seth Peterson
Einkalíf
Peterson fæddist í Bronx í New York-borg. Hann ferðaðist milli Brooklyn og Los Angeles þegar hann var yngri. Ólst hann upp í kringum leiklistina þar sem móðir hans var leikkona. Seth er giftur leikkonunni Kylee Cochran og saman eiga þau tvö börn.
Sjónvarp
Fyrsta sjónvarpshlutverk Peterson var árið 1976 í sjónvarpsmyndinni Child Abuse. Hefur hann komið fram sem gestaleikari í þáttum á borð við Clueless, Charmed, CSI: Crime Scene Investigation, Lie to Me og NCIS. Árið 1999 þá var honum boðið hlutverk í Providence sem Robbie Hansen, sem hann lék til ársins 2002. Var með stórt gestahlutverk í Burn Notice sem Nate Westen, bróðir Michaels.
Kanaríeyjayllir
Kanaríeyjayllir (fræðiheiti: Sambucus palmensis) er trjátegund í ættinni Adoxaceae. Hann er einlendur í Kanaríeyjum og vex þar í „lárviðarskógum“. Hann verður 6 m hár og er með svartleit ber.
Gliese 581 e
Gliese 581 e er fjarreikistjarna í Gliese 581-sólkerfinu. Er hún næst sólu (Gliese 581). Hún var uppgötvuð þann 21. apríl 2009. Merkilegast við Gliese 581 e er árið, en hún snýst um Gliese 581 á þremur dögum (samanber Merkúr sem snýst um sólu á 88 dögum). Plánetan, sem er berghnöttur, er aðeins stærri en Merkúr.
Rökfræðileg raunhyggja
Rökfræðilegir raunhyggjumenn höfnuðu allri frumspeki og ýmsum gátum heimspekinnar og héldu því fram að fullyrðingar um frumspeki, trúarbrögð og siðfræði væru merkingarlausar og væru því ekkert annað en yfirlýsingar um tilfinningar, vonir, ótta og langanir. Einungis fullyrðingar sem hægt væri að sannreyna, ásamt fullyrðingum um stærðfræði og rökfræði, hefðu merkingu.
Uppruna rökfræðilegrar raunhyggju má rekja til Vínarhringsins á 3. áratug 20. aldar. Helstu heimspekingar Vínarhringsins og rökfræðilegrar raunhyggju voru Rudolf Carnap, Otto Neurath, Moritz Schlick, Carl Hempel, Herbert Feigl, Hans Reichenbach og Alfred Jules Ayer.
Eiginlegar snjáldrur
Eiginlegar snjáldrur (fræðiheiti: Sorex) eru ættkvísl snjáldra.
Górilla
Górillur eru ættkvísl jurtaætuapa sem lifa á skógarbotni í Mið-Afríku. Ættkvíslin inniheldur tvær tegundir og annaðhvort fjórar eða fimm undirtegundir. DNA górilla og manna er mjög svipað, talið er að 95–99% af því sé það sama, en það ræðst af aðferðinni sem notuð er til að greina það. Af mannöpum eru górillur skyldastar mönnum, að simpönsum frátöldum.
Vistfræði
Górillur lifa í hitabeltinu og heitttempruðum svæðum.
Fæða
Plöntur, ávextir og tegundir af hryggleysingjum.
Hreiður
Górillur sofa aldrei á sama staðnum en þær búa sér til hreiður úr laufum og trjám. Leiðtogi hópsins býr sér fyrst til hreiður og síðan gera aðrir meðlimir sér hreiður í kringum hann.
Lífstími
Meðalaldur górilla í náttúrunni er 35 til 40 ár. En górillur sem lifa í dýragörðum geta orðið meira en 50 ára gamlar.
Koko
Koko er kvenkyns górilla sem var kennt að nota táknmál þegar hún var eins árs til þess að tjá sig og að sögn þjálfara hennar kann hún meira en 1000 tákn á táknmáli og skilur meira en 2000 orð sem sögð eru við hana.
Óvinir
Þó að dýr eins og hlébarðar og krókódílar éti stundum górilluunga sem fara frá hjörðinni er ekki hægt að segja að górillur eigi sér neina náttúrulega óvini. Mesta hættan sem steðjar að górillum er mannfólkið. Górillur eru veiddar og drepnar og ungar þeirra seldir sem gæludýr.
Jón Espólín
Jón (Jónsson) Espólín (22. október 1769 – 1. ágúst 1836) var sýslumaður, fræðimaður og íslenskur annálaritari og er einna frægastur fyrir að hafa tekið saman Íslands Árbækur í söguformi.
Æviágrip
Hann var fæddur á Espihóli í Eyjafirði og kenndi sig við þann bæ. Foreldrar hans voru Jón Jakobsson sýslumaður og kona hans Sigríður Stefánsdóttir. Jón lærði í heimaskóla hjá Jóni presti Jónssyni í Núpufelli og fór síðan til náms við Kaupmannahafnarháskóla.Hann var skipaður sýslumaður í Snæfellsnessýslu frá 19. september 1792. Hann tók við sýslunni seint í nóvember sama ár. Árið 1797 hafði hann sýsluskipti við Finn Jónsson sýslumann í Borgarfjarðarsýslu og var þar í fimm ár en þá skipti hann um sýslu við Jónas Scheving og fékk Skagafjarðarsýslu, þar sem hann var síðan sýslumaður til dauðadags. Hann bjó fyrst á Flugumýri í Blönduhlíð 1803–1806, síðan í Viðvík í Viðvíkursveit til 1822 og síðast á Frostastöðum í Blönduhlíð. Kona Jóns var Rannveig Jónsdóttir (6. janúar 1773 – 8. ágúst 1846). Sonur þeirra, Hákon, gaf út þrjár bækur með efni eftir föður sinn að honum látnum.
Jón hafði mikinn áhuga á sagnfræði og ættfræði frá unglingsárum og skrifaði mikið um þau efni. Annállinn Íslands Árbækur í sögu-formi, sem venjulega gengur undir nafninu Árbækur Espólíns, kom út í 12 bindum á árunum 1821–1855. Árbækurnar eru yfirlit yfir sögu Íslands frá því um 1262 til samtíma höfundarins, og eru beint framhald af Sturlungu. Þær höfðu mikil áhrif, enda um langt skeið eina prentaða yfirlitið um sögu Íslands eftir 1262.
Sagt hefur verið um Jón að hann hafi skrifað óvenju góða íslensku á tíð þegar málfar embættismanna var æði dönskuskotið. Gísli Konráðsson, lærisveinn og vinur Jóns Espólíns, lýsti honum svo:
Ritstörf
Eftir Jón Espólín liggja fjöldamörg ritverk, bæði frumsamin og þýdd. Flest þeirra hafa aldrei verið gefin út og eru aðeins til í handritum.
Mannfræðisafnið í Mexíkó
Mannfræðisafnið í Mexíkó (spænska: Museo Nacional de Antropología) er þjóðminjasafn í Mexíkóborg, Mexíkó, sem geymir mikið af minjum frá því fyrir landnám Spánverja í Nýja heiminum. Meðal helstu dýrgripa safnsins eru Sólarsteinninn, steindagatal frá astekum og stytta af astekaguðnum Xochipilli frá 16. öld.
Oceansize
Oceansize var ensk framsækin rokkhljómsveit frá Manchester á Englandi hún var stofnuð árið 1998 og starfaði til 2011.
Hirokazu Ninomiya
Hirokazu Ninomiya (22. nóvember 1917 - 7. mars 2000) var japanskur knattspyrnumaður. Hann spilaði 6 leiki og skoraði 1 mark með landsliðinu.
Arnarfell (Þingvallavatn)
thumb|Arnarfell.
Arnarfell er 239 metra móbergsfell við austurhluta Þingvallavatns.
Vörðufell
thumb|500 px|Vörðufell við [[Iðubrúna yfir Hvítá]] thumb|Vörðufell. Vörðufell er 391 metra hátt fjall austan við Hvítá hjá Iðu. Úr lofti séð er það þríhyrningslaga. Upp á fjallinu er vatnið Úlfsvatn. Fjallið er úr móbergi og grágrýti.
Sagnir herma að á 18. öld hafi unglingspiltur búið til flugham úr fuglsvængjum og tekist að svífa úr hlíðum fjallsins.
Sortuhnuðla
Sortuhnuðla eða svartskupla (fræðiheiti: Helvella lacunosa) er ætisveppur af skiptingu asksveppa. Sveppurinn er mjög óreglulegur eða knipplaður, dökkgrár eða svartur og holdið þunnt og fölgrátt. Hann verður allt að 8 sm langur og 5 sm breiður. Hann vex í skógarbotnum þar sem sól nær að skína. Sortuhnuðla er eitruð hrá og því þarf að sjóða hana vel fyrir neyslu og henda soðinu.
Hornryð
Hornryð (fræðiheiti: Gymnosporangium cornutum) eða einireyniryð er tegund smásvepps af pússryðsætt. Hornryð fannst fyrst á Íslandi um aldamótin 2000 í Ásbyrgi og í Barðastrandarsýslu og síðar á Kvískerjum árið 2006.
Hvítsmári
Hvítsmári (eða hrútafífill og börn nefna stundum sápublóm) (fræðiheiti: Trifolium repens) er lágvaxin, fjölær jurt af ertublómaætt. Heimkynni hvítsmára eru Evrópa, Norður-Afríka og Vestur-Asía. Hvítsmári hefur verið fluttur víða annars staðar því hann er ágæt beitarjurt og hann er algengur á grassvæðum í Norður-Ameríku. Hvítsmári er niturbindandi eins og margar belgjurtir og skríður út til jaðranna og byggir jarðveginn upp. Oft má sjá grasvöxt inn í smárahringjunum.
Hvítsmári er notaður í kynbótaverkefnum þar sem honum er víxlað við aðrar tegundir.
Hornryð
Hornryð er sníkill á eini og á reyni
Hvítsmári
Beitarjurt
Hvítsmári er talinn ein mikilvægasta beitarjurtin af ertublómaætt á tempruðum svæðum. Niturbinding (allt að 545kg N á hektara á ári, þó yfirleitt mun minna, þ.e. um 110 til 170 kg N N  á hektara á ári ) í gerlahnúðum hvítsmára dregur úr eða eyðir þörf á nituráburði til að viðhalda frjósemi á beitarlöndum. Hvítsmári er oft notaður í blöndum með beitargrösum, svo sem vallarrýgresi(Lolium perenne),   Slíkar blöndur auka afurðir búfjár og minnka hættuna á því að það fái þembu sem kemur helst fyrir í hreinræktun. Slíkar blöndur koma einnig í veg fyrir vandamál sem eru tengd við "cyanogenic glycoside" (linamarin og lotaustralin) upptöku á hreinum eða nær hreinum ökrum sumra hvítsmára afbrigða. Hinsvegar, vandamál koma ekkert endilega í einræktun hvítsmára, og yfirburða framleiðsla jórturdýra næst stundum á einræktun hvítsmára.
Hornryð
tleft|300px|thumb|Einkennilegt útlit sveppsins er greinilegt þegar horft er neðan á blöðin.
Hvítsmári
Grænn áburður og þekja
Hvítsmári á vel við með öðrum beitarjurtum, korni, og á milli raða með grænmeti. Hvítsmári þolir að sleginn stutt eða mikið beittur, og hann þrífst í margskonar jarðvegi og mismunandi sýrustigi (þó að hann þrífist best í leirkenndum jarðvegi). Sem belgjurt og harðgerð planta, er hann talinn nytsamlegur hluti náttúrulegs og ræktaðs beitilands og lóðahirðu vegna hæfileika síns til að binda nitur og kæfa illgresi (mosa). Náttúruleg niturbinding vinnur gegn næringartapi og viðheldur jarðvegsheilbrigði sem dragur úr mörgum lóðavandamálum sem myndu aukast við notkun tilbúnis áburðar. Af þessum ástæðum er hann oft notaður sem grænn áburður og "cover crop".
Til matar
Auk þess að vera frábær beitarplanta fyrir búfé, eru smárar verðmæt neyðarfæða: próteinríkir, algengir, og í miklu magni. Ferskar plönturnar hafa verið nýttar um aldir sem viðbót við salöt. Þær eru ekki auðmeltanlegar fyrir manneskjur hráar, hinsvegar er það auðleyst með því að sjóða þær í 5 til 10 mínútur. Á Íslandi var hann soðinn í mjólk eða saxaður í salat ("kál"). T. repens er einnig álitinn lækningajurt í Indlandi gegn innyflaormum og rannsóknir í tilraunaglösum "in vivo" staðfesti að sprotar af T. repens hafa umtalsverða virkni gegn sníkjudýrum.
Die Another Day
Die Another Day er njósnarmynd frá 2002 og tuttugasta myndin í James Bond-seríunni sem framleidd var af Eon Productions. Hún var framleidd af Michael G. Wilson og Barbara Broccoli og leikstýrð af Lee Tamahori. Hún er fjórða og síðasta myndin með Pierce Brosnan í aðalhlutverki sem skáldsagnapersónan og MI6 fulltrúinn James Bond, eina myndin með John Cleese sem Q, og sú síðasta með Samantha Bond sem ungfrú Moneypenny. Þetta er einnig fyrsta myndin síðan Live and Let Die (1973) þar sem Desmond Llewelyn kemur fram sem Q þar sem hann andaðist þremur árum fyrr. Halle Berry er mótleikari sem NSA fulltrúinn Giacinta "Jinx" Johnson, Bond stúlkan. Hún hjálpar Bond að finna uppljóstrara í bresku leyniþjónustunni sem sveik hann og breskan milljarðarmæring sem reynist tengjast Norður Kóreiskum njósnara sem Bond átti að hafa drepið. Sagan er upprunaleg, en byggir á skáldsögum skaparans Ian Fleming, Moonraker (1955) og The Man with the Golden Gun (1965), sem og skáldsögu Kingsley Amis, Colonel Sun.
Die Another Day var gefin út á 40 ára afmæli James Bond. Myndin inniheldur vísanir í allar fyrri myndir seríunnar. Hún fékk blandaða dóma; sumir gagnrýnendur voru ánægðir með leikstjórn Tamahori, en aðrir gagnrýndu notkun tæknibrellna, uppstillinga vara og ófrumlegs söguþráðar, auk skúrksins. Engu að síður var hún tekjuhæsta James Bond mynd á sínum tíma.
Framleiðsla
Eftir velgengni The World Is Not Enough báðu framleiðendur Barbara Broccoli og Michael G. Wilson leikstjórann Michael Apted að leikstýra aftur. Þó Apted hafi fallist á það þá var það afturkallað til að óska eftir Tony Scott og John Woo, sem báðir neituðu. Scott segist hafa stungið upp á Quentin Tarantino sem leikstjóra, en Wilson neitar að hafa átt formlegar samningaviðræður við hann. Pierce Brosnan stakk uppá John McTiernan, Ang Lee og Martin Scorsese og talaði óformlega um hugmyndina um leikstjórn Scorsese á meðan hann var í flugi. Brett Ratner, Stephen Hopkins og Stuart Baird voru síðar að semja um leikstjórn, áður en Lee Tamahori var ráðinn.
Upptaka
Aðaltökur Die Another Day hófust 11. janúar 2002 í Pinewood Studios. Myndin var aðallega tekin í Bretlandi, Íslandi og Cádiz á Spáni. Aðrir staðir voru 007 Stage hjá Pinewood Studios og Maui, Hawaii, í desember 2001. Laird Hamilton, Dave Kalama og Darrick Doerner léku titilatriðið á brimbrettum á brimbrettarstaðnum "Jaws" í Peʻahi, Maui, en tökur af ströndinni voru teknar nálægt Cádiz og Newquay, Cornwall. Senur innan demantanámu Graves voru einnig teknar upp í Cornwall, í Eden verkefninu. Senurnar sem eiga að gerast í Kúbversku Havana og skálduðu Isla de Los Organos voru teknir upp í La Caleta á Spáni.
Jacob Fortling
thumb|300px|Holsteinshöll (Holsteins Palæ) í Stormgade, endurgerð [[1756 af Fortling með miklum skreytingum.]] thumb|300px|Nesstofa á Seltjarnarnesi er gerð eftir teikningum Jacos Fortlings. Jacob Fortling (23. desember 1711 – 16. júlí 1761) var dansk-þýskur myndhöggvari og arkitekt. Hann átti þátt í að breiða út rókokóstíl Nicolai Eigtveds.
Jacob Fortling kom til Danmerkur frá Þýskalandi í tengslum við byggingarframkvæmdir Kristjáns 6. Danakonungs. Hann komst til metorða og varð hirðhúsameistari. Hann teiknaði Nesstofu á Seltjarnarnesi.
Fortling var stórtækur í framleiðslu á byggingarefni. Hann fór tvisvar til Noregs til að finna byggingarsteina og fékk einkarétt á steinbroti í Akershúsfylki, setti upp marmaravinnslu í Lier og fékk einkarétt á að vinna kléberg þar. Árið 1759 fékk hann einkarétt á að vinna stein í Þrándheimi.
Hann setti á stofn kalkbrennslu í Danmörku árið 1749, múrsteinaverksmiðju árið 1752 og steinsmíðaverksmiðju 1755 í Kastrup. Hann fékk einkarétt á steinhöggi á Salthólma. Hann rak líka brennivínsgerð, ölgerð og var með búrekstur í Kastrup.
Öll þekkt verk eftir Fortling í Danmörku eru friðuð.
Skammferðarhalastjörnur
Skammferðahalastjörnur sem eru halastjörnur með „stuttan umferðartíma“ (innan við 200 ár) sem koma flestar frá Kuipersbeltinu. Þær eru búnar að hringsóla ótal sinnum umhverfis sólina hafa jafnframt losað sig við megnið af því efni sem lá áður frekar laust á yfirborðinu. Virknin á þeim stjörnum er að miklu leyti bundin við stróka sem stíga upp frá sprungum og glufum í yfirborðinu. Yfirborð þessara halastjarna er tiltölulega dökkt því dökkt ryk (m.a. kolefnissambönd) situr eftir þegar ísinn í ystu lögunum hefur gufað upp.
Staðarþágufall
Staðarþágufall (fræðiheiti: ablativus loci) er þágufall sem er „jafngamalt málinu“ eins og Baldur Jónsson prófessor skrifaði einu sinni, og er helst notað til að upplýsa um staðsetningu án þess að nota forsetningu. Núorðið er staðarþágufallið að mestu notað í dagsetningum bréfa og í heimilisföngum. Þegar skrifað er á bréfhaus: Langholtsvegi, 28. janúar 2010 til að gefa til kynna hvar bréfið er skrifað, eða utan á umslög:
en ekki Langholtsvegur. Það mun einnig flokkast undir staðarþágufall, þegar talað er um það að leita einhvers dyrum og dyngjum í merkingunni að leita alstaðar.
Í nokkra mánuði árið 2000 var staðarþágufall notað í veðurlýsingum á Íslandi. Dæmi:
En ekki: Þingvellir, logn... eins og tíðkast núna. Gísli Jónsson, íslenskufræðingur, taldi staðarþágufallið bæri með sér meiri ræktarsemi við þjóðararfinn en nefnifallið.
Sasa hayatae
Sasa hayatae er lágvaxin bambustegund (0,5 til 1 m). Hún var nefnd af Tomitaro Makino.
Þormóður Eiríksson
Þormóður Eiríksson (fæddur 20. mars 1996) er íslenskur laga- og textahöfundur. Hann hefur samið lög og texta fyrir listamenn á við Herra Hnetusmjör, Emmsjé Gauta, JóaPé og Króla og fleiri.
Þormóður ólst upp á Ísafirði þar sem hann stundaði nám við Grunnskólinn á Ísafirði og svo seinna við Menntaskólinn á Ísafirði. Ungur byrjaði hann að læra á gítar og spilaði með nokkrum smá hljómsveitum.
Hann byrjaði að fikta með tónlistar forrit svosem FL Studio og Ableton aðallega þó til þess að búa til takta og filla upp í eintóma gítar leikinn sinn. Hann varð fljótlega ástfanginn af möguleikanum sem forritin bjóða uppá og varð fljótt flínkur á því að fikta og leika sér.
Hann fór að hlaða tónlist inn á SoundCloud og öðlaðist nokkra fylgjendur þar, það voru þó aðallega vinir og kunningjar. SoundCloud tónlistin hans hljómar þó ekkert eins og tónlistin hans gerir nú til dags, hann hefur talað um að draumurinn hans var lengi vel að búa til tónlist fyrir tölvuleiki eða mögulega kvikmyndir.
Töluvert seinna, á Lúrfestival á Ísafirði hitti hann tvo unga rappar sem kölluðu sig JóiPé og Króli. Þeir voru efnilegir en höfðu þó ekki orðið neitt frægir. Þeir enda saman uppi í litlu stúdíói sem Þormóður var þá að legja þar sem Þormóður er að sína þeim alskins tónlist sem hann hefur gert, þeir ramba inn á óklárað lag sem Joi og Króli byrja strax að freestyle-a við. Þeir vinna saman í því yfir nóttina og þann tíma sem Jói og Króli voru á Ísafirði. Úr þetta lag varð svo seinna lagið Ó Shit! með JóiPé og Króli.
Hann skrifaði undir samning við KBE og samdi lokalagið við Áramótaskaupið 2018.
Kristinn Hrafnsson
Kristinn Hrafnsson (f. 25. júní 1962) er íslenskur rannsóknarblaðamaður og núverandi ritstjóri WikiLeaks. Hann var talsmaður WikiLeaks frá 2010 til 2017.
Stuttu síðar fékk Kristinn vinnu hjá Ríkisútvarpinu. Í ágúst árið 2009 setti sýslumaðurinn í Reykjavík lögbann á umfjöllun Kristins um lánabók Kaupþings, sem hafði þá nýlega verið birt í heild sinni á vefsíðu WikiLeaks. Lögbanninu var síðar aflétt.
Kristinn lauk störfum hjá RÚV í júlí árið 2010 þar sem samningur hans var ekki endurnýjaður. Kristinn hóf samstarf með WikiLeaks í byrjun ársins 2010 og gerðist talsmaður samtakanna eftir að stofnandi þeirra, Julian Assange, komst í kast við lögin. Hann kallaði atlögu MasterCard, Visa og annarra fyrirtækja að WikiLeaks í desember 2010 „einkavæðingu ritskoðunar“. Sem talsmaður WikiLeaks skrifaði hann grein sem birt var á vefsíðu sænska ríkisútvarpsins þar sem hann varði WikiLeaks gegn því sem hann kallaði „ófrægingarherferð“ sænska dægurtímaritsins Expressen.
Kristinn hefur þrisvar hlotið blaðamannaverðlaun ársins, árin 2004, 2007 og 2010, frá Blaðamannafélagi Íslands.
Í byrjun ársins 2017 tilkynnti Kristinn að hann væri ekki lengur talsmaður WikiLeaks. Þann 26. september 2018 var tilkynnt að Kristinn hefði verið skipaður ritstjóri WikiLeaks af Julian Assange eftir að Assange var meinað um internetaðgang um langa hríð fyrr á árinu. WikiLeaks tók fram að Assange yrði áfram útgefandi miðilsins.
Eyjaklasi
thumbnail|[[Gervihnattamynd af hluta Hawaii eyjaklasans]] Eyjaklasi er landslagsþáttur sem samanstendur af þyrpingu eyja, slíkar þyrpingar myndast oft á heita reiti eða rísa upp úr neðansjávarhryggjum, eða af öðrum ástæðum, svo sem vegna rofs og setmyndunar.
Þales
Þales (á grísku: Θαλης) frá Míletos (u.þ.b. 625 f.Kr. – 543 f.Kr.) hann og fylgismenn hans voru nefndir Míletosmenn eftir bænum sem hann bjó í, bærinn er í Litlu Asíu við Miðjarðarhafið þar sem Tyrkland er nú. Hann er einn af forverum Sókratesar og er oftast talinn fyrstur grískra heimspekinga. Hann var einn af sjö spekingum Grikklands. Ekki er vitað nákvæmlega hvenær hann fæddist eða lést, en hann spáði fyrir um sólmyrkva sem átti sér stað 585 f.Kr. svo hann var lifandi á 9. áratug 6. aldar f.Kr.
Giovanni Francesco Straparola
thumb|right|Straparola Giovanni Francesco Straparola, líka þekktur sem Zoan eða Zuan Francesco Straparola da Caravaggio (um 1485 – 1558) var ítalskt skáld og rithöfundur. Árið 1551 gaf hann út fyrsta bindið af sagnasafninu Le piacevoli notti („Yndisnæturnar“) sem hann er fyrst og fremst frægur fyrir. Bókin er byggð á Tídægru Giovanni Boccaccio og inniheldur 74 sögur, bæði ævintýri og gamansögur. Sögurnar koma fyrir í rammafrásögn þar sem hópur kvenna og karla hefst við í 13 nætur á eyjunni Murano í Feneyjum og konurnar skiptast á að segja sögur meðan karlarnir hlusta. Fyrir utan verk hans er lítið vitað um ævi Straparola og hugsanlega lést hann nokkru fyrir 1558, en nafn hans er ekki að finna á skrám yfir látna í Feneyjum á þessum árum. Kenninafnið Straparola merkir „sá sem talar mikið“ og er líklega viðurnefni fremur en ættarnafn.
Sögur Straparola höfðu mikil áhrif á ævintýrabókmenntir næstu alda. Margar af sögunum voru endurbirtar í söfnum Giambattista Basile, Charles Perrault og Grimmsbræðra. Í safninu er til dæmis að finna elstu útgáfuna af sögunni um stígvélaða köttinn („Costantino fortunato“).
Iða (bær)
Iða er bær í Árnessýslu. Iðubrú tengir saman Iðu og byggðahverfið Laugarás.
Bergflétta
Bergflétta (einnig kölluð viðvindill eða vafningsviður) (fræðiheiti: Hedera helix) er sígræn klifurjurt af bergfléttuætt og getur vaxið allt upp í 20 til 30 metra upp tré, kletta eða húsveggi.
Bergflétta og beykitré hafa þróast saman. Í beykiskógum vefur bergfléttan sig upp eftir stofni beykitrjáa og blómgast ekki fyrr en hún nær um 2. metra hæð. Bæði bergflétta og beykitré hafa hag af þessu samlífi. Bergfléttan myndar nærskjól sem ver stofn og lauf beykitrjáa. Auðvelt er að fjölga bergfléttu með græðlingum.
Bergfléttan á Íslandi
Bergflétta hefur þrifist á Íslandi síðan hún var gróðursett í garð við Hringbraut 10 um 1950. Sá klónn er kallaður sóleyjargötubergfléttan og er talinn hafa borist frá Edinborg í Skotlandi. Um 1970 var fluttur inn klónn sem kallast baltica en hann er ættaður frá Eystrasaltslöndum og er fíngerðari og þéttvaxnari en sóleyjargötubergfléttan.
Matthías Johannessen skrifaði grein í Morgunblaðið árið 1965 sem nefndist Hversdagsganga um borgina. Greinin fjallar um gömul hús í Reykjavík, en einnig tré í görðum Reykvíkinga og út frá því nefnir hann bergfléttuna á húsi Björns Ólafssonar við Hringbrautina. Hann gengur síðan þangað með Hákoni Bjarnasyni. Þar hitta þeir konu Björns og segir svo:
Körtur
Körtur (fræðiheiti: Bufonidae) eru ætt froska.
Ernest Hemingway
Ernest Miller Hemingway (21. júlí 1899 í Oak Park í Illinois í Bandaríkjunum – 2. júlí 1961 í Ketchum í Idaho) var bandarískur rithöfundur. Hann starfaði m.a. sem blaðamaður, sjúkraflutningabílstjóri (á Ítalíu í fyrri heimsstyrjöldinni) og, að sjálfsögðu, sem rithöfundur. Hann bjó um tíma í París þar sem hann kynntist m.a. F. Scott Fitzgerald og James Joyce. Ernest Hemingway fyrirfór sér með byssuskoti í höfuðið árið 1961, þá 61 árs að aldri.
Verk Hemingways
Smásögur Skáldsögur Annað
Tenglar
Verk Hemingways
Kólumbískur pesi
Kólumbískur pesi, er gjaldmiðill Kólumbíu. Formleg skammstöfun þess er COP (ISO 4217), og óformlega styttur COL$. Staðnum tákn þyngd er notuð. Dreift er stjórnað af bankanum lýðveldisins Kólumbíu. Árið 2016, mynt minting er lægra gildi fimmtíu pesóar ($ 50) og miða gildi er meiri en eitt hundrað þúsund pesoár ($ 100.000).
Bye Bye Blackbird (Kvikmynd)
Bye Bye Blackbird er drama-mynd frá 2005 sem Robinson Savary leikstýrði með James Thiérrée, Derek Jacobi og Izabella Miko í aðalhlutverkum.
Hveðn
thumb|[[Höfn (mannvirki)|Höfn á Hveðn]] Hveðn (danska: Hven, sænska: Ven) er sænsk eyja í Eyrarsundi, miðja vegu á milli Skáns og Sjálands en þó nær Svíþjóð. Hún telst tilheyra Skáni og er nú hluti af Landskrona kommun. Eyjan er 7,5 km² að stærð og þar búa um 370 manns. Á Hveðn var aðsetur stjörnufræðingsins Tycho Brahe sem byggði hér stjörnuathugunarstöð sína, sem nefndist Stjörnuborg, og höllina Úraníuborg.
Bye Bye Blackbird (Kvikmynd)
Josef (James Thiérrée) er fyrrverandi byggingarverkamaður sem vinnur nú sem kústasveinn í sirkus, verður hann ástfanginn af loftfimleikamær, Alice (Izabella Miko) og vingast við hestsýningarknapa, Nina (Jodhi May). Dag einn skorast hann á við dauðann og þyngdaraflið með loftfimleikum á tripsu. Þegar eigandinn, Dempsey lávarður (Derek Jacobi), tekur eftir honum ákveður hann að para hann með Alice í háskalegri loft sýningu sem hluta af nýrri sýningu fyrir sirkusinn. Hinsvegar snúast hlutirnir út í hörmungar þegar slys ber að og Alice er lýst látin, þar fer sirkusinn á hvolf með því að missa eina arðbærlega atriði sitt og Josef tryllist af sorg og eyðileggur "Hvítu Engla" athöfnina.
Hveðn
Eyjan er hæst 39 metrar yfir sjávarmáli en sæbrött. Milt loftslag og leirkenndur jarðvegur gera að verkum að eyjan hentar vel til jarðræktar, hún er t.d. eini staðurinn í Svíþjóð þar sem hægt er að rækta dúrum-hveiti. Þar hefur um nokkurra ára skeið einnig verið stunduð vínrækt.
Helstu atvinnuvegir á eyjunni eru ferðaþjónusta, fiskveiðar, siglingar og landbúnaður. Áður var tígulsteinagerð í eynni. Höfuðstaður Hveðnar heitir Tuna og liggur á eyjunni miðri. Önnur þorp eru fiskiþorpið Kyrkbacken á vesturströndinni og Bäckviken á austurströndinni en þaðan siglir ferja til Landskrona. Einnig ganga ferjur frá Kaupmannahöfn til Bäckviken.
Bye Bye Blackbird (Kvikmynd)
Kvikmyndatónlist
Tónlist fyrir myndina, sem heitir Hello Blackbird, með bandarísku rokkhljómsveitinni Mercury Rev, var gefin út árið 2006.